text: দাদরা ও নগর হাভেলি এবং দমন ও দিউ, (DNHDD); হল পশ্চিম ভারতে অবস্থিত একটি কেন্দ্রশাসিত অঞ্চল।  এই কেন্দ্রশাসিত অঞ্চল পুরাতন দাদরা ও নগর হাভেলি এবং দমন ও দিউ কেন্দ্রশাসিত অঞ্চলদুটির একত্রীকরণে গঠিত হয়েছে। ভারত সরকার এই একত্রীকরণ এর পরিকল্পনার প্রস্তাব ২০১৯ খ্রিস্টাব্দের জুলাই মাসে  হয় এবং  ওই বছরই ডিসেম্বর মাসে এটি সংসদীয় সমর্থনে উত্তীর্ণ হয় এবং ২০২০ সালের জানুয়ারি মাসের ২৬ তারিখ আত্মপ্রকাশ করে।  এই অঞ্চলটি চারটি পৃথক ভৌগোলিক অঞ্চল তথা দাদরা, নগর হাভেলি, দমন এবং দিউ তথা দিউ দ্বীপ নিয়ে গঠিত। এই চারটি একসময় পর্তুগিজ ভারতের অংশ থাকলেও বিংশ শতাব্দীর মধ্যভাগে তা ভারতীয় যুক্তরাষ্ট্রের অন্তর্ভুক্ত হয়।
  
  ইতিহাস
  
  পনেরশো খ্রিস্টাব্দ থেকে ১৯৬১ খ্রিস্টাব্দে ভারত সরকারের আগ্রাসন অবধি দমন ও দিউ এর ওপর পর্তুগীজদের কর্তৃত্ব স্থাপিত ছিল। আবার ১৮১৮ খ্রিস্টাব্দ থেকে দাদরা ও নগর হাভেলি অঞ্চলের উপরও পর্তুগীজদের কর্তৃত্ব কায়েম হয় কিন্তু ভারতীয় সেনা বল ১৯৫৪ খ্রিস্টাব্দে এই অঞ্চলটি দখল করে এবং আনুষ্ঠানিকভাবে ১৯৬১ খ্রিস্টাব্দে এটি ভারতের অন্তর্ভুক্ত হয়। এরপর পর্তুগালে কার্নেশন রিভলিউশন-এর পর তারা আনুষ্ঠানিকভাবে ভারতীয় শাসনতন্ত্রের উপর ১৯৭৪ সালে সমগ্র উপনিবেশের দায়িত্ব ছেড়ে দেয়। 
  
  ১৯৬১ খ্রিস্টাব্দে কেন্দ্রশাসিত অঞ্চল ঘোষণার পূর্বে দাদরা ও নগর হাভেলি বস্তুত একটি রাজ্য হিসেবে পরিচালিত হতো মুক্ত দাদরা ও নগর হাভেলি নামে। ১৯৬২ থেকে ১৯৮৭ খ্রিস্টাব্দ অবধি এটি গোয়াসহ দমন ও দিউ কেন্দ্রশাসিত অঞ্চলের অংশ ছিল কিন্তু পরবর্তীকালে দমন ও দিউ কে গোয়া থেকে পৃথক করে একটি কেন্দ্রশাসিত অঞ্চল প্রতিষ্ঠা করে গোয়া কে একটি রাজ্যের মর্যাদা দেওয়া হয়।
  
  শাসনতান্ত্রিক সুবিধা অর্থক্ষয় হ্রাস এবং পরিষেবা ভিত্তিক সুযোগ-সুবিধা বৃদ্ধি করতে ভারত সরকার ২০১৯ খ্রিস্টাব্দের জুলাই মাসে দুটি কেন্দ্রশাসিত অঞ্চলকে একত্রিত করার সিদ্ধান্ত নেন। ২০১৯ খ্রিস্টাব্দের ২৬ শে নভেম্বর সংসদ দ্বারা এবং ৯ ই ডিসেম্বর ভারতের রাষ্ট্রপতি দ্বারা বিল পাস হওয়ার পর দাদরা ও নগর হাভেলি এবং দমন ও দিউ কেন্দ্রশাসিত অঞ্চল দুটি কে যুক্ত করার প্রস্তুতি নেওয়া হয়।  কেন্দ্রশাসিত অঞ্চল দুটিতে পূর্ব থেকেই অভিন্ন সিরকারী কার্যনির্বাহী ও একজন অভিন্ন প্রশাসক ছিলেন। নবগঠিত কেন্দ্রশাসিত অঞ্চলের রাজধানী হিসাবে দমন শহরকে বেছে নেওয়া হয়। কার্যকরীভাবে ২০২০ খ্রিস্টাব্দে ২৬ শে জানুয়ারি ভারত সরকার এই কেন্দ্রশাসিত অঞ্চলের প্রশাসনিক আরম্ভ করেন।
  
  ভূগোল
  
  দাদরা ও নগর হাভেলি এবং দমন ও দিউ কেন্দ্রশাসিত অঞ্চলটি পশ্চিম ভারতের চারটি ভিন্ন ভৌগলিক অঞ্চল নিয়ে গঠিত। দাদরা ছিটমহলটি গুজরাটে অবস্থিত এবং আয়তনে সবচেয়ে ছোট। নগর হাভেলি হল একটি C আকৃতির অঞ্চল গুজরাট এবং মহারাষ্ট্র রাজ্যের সীমানা বরাবর অবস্থিত, এখানে গুজরাটের ভালসাড় জেলার একটি ছিটমহল মাঘবল রয়েছে। দমন গুজরাটের তট বরাবর অবস্থিত এবং দিউয়ের সামান্য অংশ গুজরাট তটে এবং বাকি অংশ হলো দিউ দ্বীপ।
  
  প্রশাসন
  
  ভারতীয় সংবিধানের ২৪০এর ২ ধারা অনুসারে দাদরা ও নগর হাভেলি এবং দমন ও দিউ হলো ভারতের অন্তর্ভুক্ত একটি কেন্দ্রশাসিত অঞ্চল। কেন্দ্রীয় সরকারের প্রতিনিধি হিসেবে অঞ্চলটির সুশাসনের সুবিধার্থে ভারতের রাষ্ট্রপতি এখানে একজন প্রশাসক নিযুক্ত করেন। কেন্দ্র সরকার চাইলে প্রশাসকের সাথে একাধিক সহকারীও নিযুক্ত করতে পারেন।
  
  জেলা
  কেন্দ্রশাসিত অঞ্চল ৩ টি জেলা নিয়ে গঠিত যা নিম্নরূপ:
  
  আইন বলবৎ ও বিচারব্যবস্থা
  দাদরা ও নগর হাভেলি এবং দমন ও দিউ পুলিশ প্রশাসন এই কেন্দ্রশাসিত অঞ্চলটি আইন বলবৎ ব্যবস্থাপনার দায়িত্বে রয়েছেন। অঞ্চলটি মুম্বাই উচ্চ আদালতের অন্তর্গত।
  
  তথ্যসূত্র
  
  বিষয়শ্রেণী:ভারতের কেন্দ্রশাসিত অঞ্চল
  বিষয়শ্রেণী:ভারতের রাজ্য ও কেন্দ্রশাসিত অঞ্চল
title: দাদরা ও নগর হাভেলি এবং দমন ও দিউ